Origin: Lyhyt käytettävyysarvio

Mikä Origin? Origin (aiemmin EA Download Manager (EADM)) on digitaalinen jakeluohjelmisto Electronic Artsilta, jolla käyttäjä voi ostaa pelejä internetistä Microsoft Windows:lle, OS X:lle, mobiilialustoille sekä pelikonsoleille. Käyttäen Origin clientia (aiemmin EA Download Manager, EA Downloader and EA Link) asiakas voi ladata ostamansa pelit milloin tahansa tietokoneelleen.

-Wikipedia.

Testin laajuus kattaa usein tai satunnaisesti ohjelmaa käyttävän asiakkaan tarpeet ja alleviivaa ongelmat sekä vertaa toiseen vastaavaan palveluun (Steam). Tässä testissä ei käsitellä miten palvelu otetaan käyttöön, vaan ainoastaan asiointia.

1. Kaupan selaaminen.

Ongelmat:

Jos haluat ostaa pelin Originista ja haluat listata kaikista mahdollisista peleistä listan, se ei onnistu koska Origin listaa joka ikisen tuotteen kaupasta (Esim. Kaikki mahdolliset lisäosat kaupan peleihin, ensimmäisenä käyttäjä näkee 16 ostokohdetta joista 11 on erään pelin lisäosapaketteja ja 2 kohdetta samasta pelistä pienellä erolla.) Tämä tekee kaupasta asioinnista sekavaa eikä se kannusta selaamaan kaupan tarjontaa. Huomautan kuitenkin että kaupassa on mahdollista rajoittaa hakua tietyn peligenren mukaan ja se ominaisuus pääsääntöisesti toimii.

Korjaus:

Jos haluaa ostaa jonkun pelin, olisi hyvä, että listauksessa näkyisi vain kokonaiset pelit ja niistä pääsisi alavalikkojen kautta selaamaan ko. pelin muuta lisäsisältöä.

2. Originin pudotusvalikot.

Jos et ole omassa pelikirjastossa ja haluat siirtyä selaamaan omaa kirjastoa, on luonnollista että painaa ylävalikossa kohtaa ”Pelit”. Pudotusvalikko kuitenkin avaa kaksi vaihtoehtoa : ”Lisää ei-origin peli” sekä ”lataa pelikirjasto uudelleen”. Nämä ominaisuudet kyllä toimii, mutta se on hieman harhaanjohtava valikko koska käyttäjä voi luulla että pääset siirtymään omaan pelikirjastoon vaikka näin ei kuitenkaan tapahdu.

Korjaus:

Ylävalikon Pelit -välilehteen voisi lisätä kohdan mistä pääsee suoraan omaan pelikirjastoon.

3. Pelien lataaminen.

Pelien lataaminen Originin kautta on erittäin hidasta. En ole asiaan perehtynyt mutta käyttäjän näkökulmasta kilpailijoihin nähden Originin kautta ladattavat pelit latautuvat verrattain hitaasti. Joissakin peleissä mitä ei voi ladata muualta kuin Originin kautta (pelien yksinoikeudet) vaativat sen että peli käynnistyy ja lataa loput tiedostot pelin ollessa käynnissä. Äärimmäisen epäkäytännöllinen ominaisuus.

Korjaus:

Latausten nopeuttaminen ja yksinkertaistaminen (poistetaan pelien käynnissä tapahtuvat lataukset)

4. Originin käynnistäminen.

Lähes joka kerta kun käynnistää Originin (Omassa tapauksessa ehkä 1-2 viikon välein) Originissa on päivitys ja se kestää pitkään. Kilpailijoihin nähden päivityksiä tuntuu olevan paljon useammin. Päivitys myös kestää pidempään mitä kilpailijoilla. Jos olet tallentanut kirjautumistiedot Originiin, nämä pyyhkiytyvät päivityksen myötä pois ja joudut joka tapauksessa kirjautumaan uudelleen eikä Origin muista kirjautumistietoja.

Korjaus:

Säilytetään kirjautumistiedot vaikka päivityksiä tulisikin

5. Käyttöliittymä ja mainokset

Käyttöliittymä tuntuu kilpailijaan verrattuna raskaalta ja hitaalta. Myös mainoksia tuntuu olevan enemmän. Kohdennettua mainontaa ei juurikaan ole. Tiettyjä pelejä mainostetaan vaikka käyttäjä ei tunnu peligenren pelejä pelaavan (esimerkiksi urheilupelejä) silti tulee paljon urheilupeleihin liittyvää mainontaa. Kilpailijan palvelu sen sijaan tietää mistä peleistä käyttäjä on kiinnostunut.

Korjaukset:

Vähennetään mainoksia/kohdennetaan mainoksia.